Epistlisõna ütleb, et Jumala sõna on teravam kui kaheteraga mõõk. Niisiis, sõna on kui relv, mille usaldamine valedesse kätesse võib palju kahju korda saata. Sõgeda ja uskmatu südamega loetud kirjasõna võib lugejale kahju  tuua. Ka «piiblirulett» ei ole uskliku jaoks sobiv. See on siis, kui elule juhatust otsides asetame näpu juhuslikult pühakirja lehtede vahele. Nii võime Kuningate raamatust (9:53) lugeda: «Mine viska kivi Abimelekile pähe,» teine kord aga Luuka evangeeliumist (10:37): «Mine ja tee sina nõndasamuti!» Kas tõesti peaksime sellist piibliruletti järgima? Ometi on paljud vägevad ajaloo vältel Piiblit valikuliselt lugenud, leides sealt põhjenduse tõmmata tupest sõjamõõk.